Երևանի Հայբուսակ Համալսարան13.03.2023

Գրագողության դեմ ծրագրի գնման, HAKA-ի այցի և գրադարանից օգտվելու կարգի քննարկում

ԱՐՁԱՆԱԳՐՈՒԹՅՈՒՆ

2023 թ․ մարտի 13-ին ԵՀՀ Զարգացման և Կրթության որակի ապահովման կենտրոնը կազմակերպել էր հանդիպում՝ StrikePlagiarism ծրագրի առցանց ցուցադրության և քննարկման, ինչպես նաև HAKA-ի այցի և գրադարանից օգտվելու կարգի քննարկման համար։ Հանդիպմանը մասնակցեցին ռեկտոր Ս․ Հարությունյանը, Աշխատակազմի ղեկավար Մ․ Ղազարյանը, ԵՀՀ ուսումնական գծով պրոռեկտոր Ս․ Հովհաննիսյանը, Բժշկական ինստիտուտի տնօրեն Յ․ Մարինոսյանը, օտարերկրյա ուսանողների գծով տեղակալ Ն․ Մարտիրոսյանը, գիտության գծով տեղակալ Տ․ Պետրոսյանը, Տնտեսագիտության, Կառավարման և ինֆորմատիկայի ինստիտուտի տնօրեն Ա․ Հարությունյանը, Իրավագիտության և միջազգային հարաբերությունների ինստիտուտի տնօրեն, Լ․ Մալխասյանը, նույն ինստիտուտի ուսանողուհի և Հետազոտությունների ռեսուրս կենտրոնի աշխատակից Մ․ Հախվերդյանը, Զարգացման և վերապատրաստումների բաժնի ղեկավար Ե․ Կաժոյանը, Ուսումնամեթոդական բաժնի ղեկավար Ա․ Մարտիրոսյանը, գրադարանի ղեկավար Ա․ Մարգարյանը, Զարգացման և կրթության որակի ապահովման գծով պրոռեկտոր Հ․ Կաժոյանը, ԵՀՀ քոլեջի որակի պատասխանատու Ի․ Պորկշեյանը և ԶԿՈԱԿ համակարգող Մ․ Հովհաննիսյանը։

Հանդիպման սկզբում մասնակիցները միացան StrikePlagiarism ծրագրի ներկայացուցչին՝ քննարկելու ծրագրի առանձնահատկությունները, գրագողության դեմ պայքարելու սկզբունքները։ Ծրագրի ներկայացուցիչը մանրամասն պատմեց ծրագրի մասին և ցույց տվեց ծրագրի աշխատանքը։ Նա նշեց, որ ծրագիրը գործում է նաև հայերենով։

Օրակարգի երկրորդ կետով մասնակիցները խոստացան ներկայացնել մասնակիցների ամբողջ ցուցակը։ Հ․ Կաժոյանը հիշեցրեց, որ յուրաքանչյուր մասնակից միայն մեկ անգամ կարող է մասնակցել հարցազրույցին։

Օրակարգի երրորդ կետով մասնակիցների մեծամասնությունն առաջարկեց, որ ԵՀՀ գրադարանից օգտվելու հնարավորություն ունենա ոչ միայն ներքին շահակիցները, այլն նաև արտաքին, ինչպես նաև ողջ հասարակությունը։

Ընթացիկ հարցեր․ Հ․ Կաժոյանը տեղեկացրեց, որ SharePoint համակարգրը, ինչպես նաև բոլոր համակարգիչներն իրար կապող ցանցը շուտով կներդրվեն ԵՀՀ-ում։ Լ․ Մալխասյանն ասաց, որ ԶԿՈԱԿ-ին կտրամադրի Իրավագիտության և միջազգային հարաբերությունների ինստիտուտի դասալսումների արձանագրությունները։

Որոշվեց հնարավորինս շուտ ԶԿՈԱԿ-ին ուղարկել HAKA-ի այցի լրացված օրակարգը։

ԶԿՈԱԿ համակարգող Մ. Հովհաննիսյան